
REPUBLIKA HRVATSKA
TRGOVAČKI SUD U ZAGREBU
Zagreb, Amruševa 2/II        							73. St-1996/2019

Z A P I S N I K

s ročišta radi očitovanja o prijedlogu za otvaranje stečajnog postupka
sastavljen pri Trgovačkom sudu u Zagrebu 27. siječnja 2020. u stečajnom postupku nad dužnikom MODUL d.o.o. Samobor, Jelenščak 14 C, OIB: 31257209939

Nazočni od suda: 

Sudac: Iva Karin Šipek

Zapisničar: Marijana Jurman

Sudac otvara raspravu u 10,00 sati, rasprava je javna i utvrđuje da su, pristupili:

Predlagatelj: nitko, dostava poziva uredno iskazana
Dužnik:  nitko, dostava poziva uredno iskazana
Zastupnik po zakonu dužnika:  Mladen Miloš, identitet utvrđen uvidom u osobnu iskaznicu broj :111148588
Pravna osoba koja za dužnika obavlja poslove platnog prometa: nitko, dostava poziva uredno iskazana

Utvrđuje se da zastupnik po zakonu dužnika nije postupio po nalogu iz točke I zaključka ovog suda od 17. listopada 2019. kojim mu je naređeno dostaviti sudu pisano  izviješće o financijsko gospodarskom stanju dužnika.

Utvrđuje se da spisu prileži Uvjerenje Stanice za tehnički pregled vozila, Centar za vozila Hrvatske d.d. od 30. listopada 2019. iz kojeg proizlazi da je dužnik prema službenoj evidenciji registracije cestovnih vozila evidentiran kao vlasnik vozila, i to marke RENAULT TRAFIC, godina proizvodnje 2005., broj šasije VF1FLBDA65V242945, reg. oznaka ZG9338BD, s datumom odjave 11. lipnja 2019. (list 14 spisa), na kojem vozilu nema upisanih tereta.

Utvrđuje se da je ovaj sud po službenoj dužnosti pribavio podatak o tome kako dužnik nije vlasnik nekretnina (list 5 spisa). 

Utvrđuje se da spisu prileži podnesak predlagatelja od 21. studenog 2019. (list 15 spisa) prema kojem dužnik u Očevidniku redoslijeda osnova za plaćanje na dan 18. studenog 2019 ima evidentirane neizvršene osnove za plaćanje neprekinutom razdoblju od 215 dana u ukupnom iznosu od 136.311,10 kuna.
Istim podneskom obavještava sud da je spriječen pristupiti na današnje ročište te da u cijelosti ostaje kod navoda iz prijedloga za otvaranje stečajnog postupka. 

Zastupnik po zakonu dužnika protivi se prijedlogu za otvaranje stečajnog postupka, navodi kako u roku od 30 dana očekuje primitak sredstava na račun kojim bi zatvorio dio neizvršenih osnova za plaćanje pa moli rok od 60 dana u kojem bi pokušao sanirati poslovanje i izvršiti deblokadu računa.

Sud donosi
z a k l j u č a k

Podjeljuje se dužniku rok do 27. ožujka 2020. radi pokušaja saniranja blokade i nastavka poslovanja radi čega se današnje ročište radi očitovanja o prijedlogu za otvaranje stečajnog postupka odgađa, a sljedeće se određuje za dan 31. ožujak 2020. u 11:40 sati.

